Na temelju članka 37. Statuta Koprivničko-križevačke županije (“Službeni glasnik Koprivničko-križevačke županije” broj 7/13., 14/13., 9/15., 11/15.-pročišćeni tekst, 2/18., 3/18.-pročišćeni tekst, 4/20, 25/20., 3/21. i 4/21.-pročišćeni tekst) i članka 7. Odluke o osnivanju Antikorupcijskog povjerenstva Koprivničko-križevačke županije („Službeni glasnik Koprivničko–križevačke županije“ broj 17/13.) Županijska skupština Koprivničko-križevačke županije na 8. sjednici održanoj 5. rujna 2022. donijela je

**RJEŠENJE**

o izmjeni Rješenja o imenovanju članova

Antikorupcijskog povjerenstva Koprivničko-križevačke županije

I.

U Rješenju o imenovanju članova Antikorupcijskog povjerenstva Koprivničko-križevačke županije („Službeni glasnik Koprivničko-križevačke županije“ broj 17/21., 25/21. i 17/22.) u točki I. podtočka 3. mijenja se i glasi:

„3. Jadranka Lakuš iz Koprivnice, iz redova predstavničke manjine zastupljene u Županijskoj skupštini Koprivničko-križevačke županije,“.

II.

Ovo Rješenje objavit će se u "Službenom glasniku Koprivničko-križevačke županije”.

ŽUPANIJSKA SKUPŠTINA

KOPRIVNIČKO-KRIŽEVAČKE ŽUPANIJE

KLASA: 021-06/21-05/5

URBROJ: 2137-02/03-22-9 PREDSJEDNIK

Koprivnica, 5. rujna 2022. Damir Felak, dipl. ing., v.r.

**O B R A Z L O Ž E N J E**

Člankom 4. Odluke o osnivanju Antikorupcijskog povjerenstva Koprivničko-križevačke županije („Službeni glasnik Koprivničko–križevačke županije“ broj 17/13.) (u daljnjem tekstu: Odluka) definirano je kako Povjerenstvo ima predsjednika, zamjenika predsjednika i sedam članova. Povjerenstvo je sastavljeno na način da članovi predstavničke većine u Županijskoj skupštini daju jednog člana, članovi predstavničke manjine u Županijskoj skupštini daju dva člana, a šest se članova bira temeljem javnog poziva.

Odbor za izbor i imenovanja Koprivničko-križevačke županije zaprimio je prijedlog Kluba članova SDP-a i HSLS-a kao predstavničke manjine zastupljene u Županijskoj skupštini Koprivničko-križevačke županije za utvrđivanjem prijedloga za razrješenje članstva Tomislava Golubića u predmetnom tijelu, a temeljem podnesene ostavke .

Nadalje je Odbor za izbor i imenovanja Koprivničko-križevačke županije zaprimio zahtjev kluba nezavisni za utvrđivanjem prijedloga kojim će se u antikorupcijsko povjerenstvo iz redova predstavničke manjine za članicu izabrati Jadranka Lakuš.

Odbor za izbor i imenovanja Koprivničko-križevačke županije na sjednici održanoj 1. rujna 2022. godine usvojio je zahtjev Kluba članova SDP-a i HSLS-a kao i zahtjev Kluba članova Nezavisni te utvrdio prijedlog Rješenja u predmetnom obliku.

Sukladno članku 7. Odluke predlaže se donošenje Rješenja o izmjeni Rješenja o imenovanju članova Antikorupcijskog povjerenstva Koprivničko-križevačke županije.

ODBOR ZA IZBOR I IMENOVANJA